b"\n_START_ARTICLE_\nBoldhus Teatret\n_START_PARAGRAPH_\nBoldhus Teatret var et intimt teater i K\xc3\xb8benhavn, der \xc3\xa5bnede 4. november 1965. Det blev indrettet i en bygning p\xc3\xa5 Admiralgade 26 i Indre By, som tidligere blev anvendt som papirlager. Efter teaterets lukning blev der indrettet en restaurant i lokalerne._NEWLINE_Navnet Boldhus Teatret refererer til, at der i Admiralgade l\xc3\xa5 et s\xc3\xa5kaldt boldhus, som Kongehuset anvendte til at spille badminton._NEWLINE_Teatret blev etableret af Inger Rauf, der fortsatte som dets leder indtil 2008. M\xc3\xa5ls\xc3\xa6tningen var at lave modigt og m\xc3\xa6rkeligt teater, og etableringen skete som led i en st\xc3\xb8rre b\xc3\xb8lge af intimteatre i Europa. Boldhus Teatret var i sin samtid ogs\xc3\xa5 nyskabende, idet publikum befandt sig i samme lokale som skuespillerne. Det har i flere af teatrets ops\xc3\xa6tninger v\xc3\xa6ret udnyttet s\xc3\xa5ledes, at publikum tilmed blev inddraget i skuespillet._NEWLINE_I 1974 turnerende teatret tillige p\xc3\xa5 sj\xc3\xa6llandske skoler, og et g\xc3\xa6stespil i Stockholm (Sverige), med forestillingen 13 14 15 teenagecollage, hvori bl.a. Eddie Skoller, Tommy Kenter, Ann-Mari Max Hansen og Terese Damsholt medvirkede._NEWLINE_I 1975 \xc3\xa5bnede teatret yderligere scenen Str\xc3\xb8ghus Teatret i et ombygget butikslokale p\xc3\xa5 Str\xc3\xb8get. Denne scene eksistererede dog kun til 1981. \xc3\x85ret forinden havde Rauf taget de oprindelige lokaler i Admiralgade i brug igen._NEWLINE_Blandt de instrukt\xc3\xb8rer og skuespillere, der har v\xc3\xa6ret tilknyttet teatret er blandt andre Klaus Hoffmeyer og Kirsten Olesen, hvis rolle i Euripides' tragedie i 1977 skabte hendes folkelige gennembrud. Tommy Kenter og Ann-Mari Max Hansen spillede sammen i stykket Forf\xc3\xb8rerens Dagbog af S\xc3\xb8ren Kierkegaard i 1974._NEWLINE_Teatret opsatte ogs\xc3\xa5 en periode \xc3\xa5rlige juleskuespil for b\xc3\xb8rn."